Инжи́л ( — «дика хаам» схьадаьлла  — «диканиг а, беркат а»,  — «хаам, кхаъ»; ) — иза ӏиса пайхамаре  Аллахӏа доссийна жайна ду. Исламан ӏакъидатехь иза исраилхошка доссийна Аллахӏан гергара элчаналла ду, уьш Муса пайхамаран  шариӏатах йухабевлла дӏабирзина чул тӀаьхьа а, дуьненан хӏумаллин къийсамаш шайна тӏаьхьа тоьллачул тӏаьхьа а. И элчаналла ду Дела цхьаъ варна тӏедоьгӏна а, дуьнен чохь суьпа хиларна а, Тӏаьххьарчу Дийнах тешарна а, цуьнан хьелашна а. Цундела баккъалла а, ӏиса пайхамар  исламан динехь а волуш, Ибрахӏиман  миллатах а волуш, Аллахӏ цхьаъ веш хилла ву, Цуьнца накъост вечарех хилла вац.

Къуръан чохь Дала омра дина бусалба нахе ӏиса пайхамаре доссийначу Инжиле иман дилла аьлла. Ткъа цуьнца иман диллар иза иманан арканех а, цуьнан баххех а цхьа дакъа ду. Бакъарат сурат чохь хьаха ма-дарра:

Инжил Ӏаьрбийн меттан дошам чохь
Инжил Ӏаьрбийн меттан дошам чохь желтойн (грекийн) маттара дош ду, цуьнан маьӏна «кхаъ» бохург ду. Зударийн роде даьккхича «агӏо» аьлла маьӏна долу цуьнан, ткъа божарийн роде даьккхича «жайна» аьлла долу.

Къуръан чохь Инжил хьахор
Къуръан чохь массийта меттехь хьахийна ду Инжил:

Инжил харцхьадаккхар
Къуръан чохь хьахийна ду Инжил хийцина а ду, харцхьадаьккхина а ду аьлла, цунах «тахьри́ф» олу. Цундела ваийтина ву Дала Мухьаммад пайхамар ﷺ нах ислам дине кхойкхуш, керла шариӏат дохьуш, Таврат а, Инжил а Аллахӏера хилар тӏечӏагӏдеш.

Къуръан чохь Дала массийта меттехь хьахийна ду Инжил харцхьадаьккхина хилар:

Инжил керсталлехь
Библи шина декъе йекъалуш йу: хьалхарчу декъах «Шира Весет» олу, иза Таврат ду, вуьшта аьлча Муса пайхамаран аннаш ду, Давуд пайхамаран Забур (Мизмараш) а. И дукхах дерг ӏебархойн маттахь йаздина ду. Ткъа шолгӏачу декъах «Керла весет» олу, вуьшта аьлча Инжил ду и, цуьнан кхаьънашна тӏейаздина ма-хиллара веаммо: Маттас а, Маркъуса, Лукъас а, Яхьяс а, цул тӏаьхьа элчанийн белхаш а. Оцу дерриге а жайнех Библи олу керстнаша (насараша).

Бусалба стага Инжил дешаран хьукма
Исламан ӏакъидатехь важиб ду бусалба стагана Къуръанца кхачо йар Тавратах а, Инжилах а. Баккъалла а, и шиъ Сийлахь долуш, Аллахӏа доссийна ши жайна ду, делахь а, жуьгташа а, насараша а и шиъ харцхьадаьккхина хийцина ду. Къуръан доссийна чул тӀаьхьа Инжил чур хьукманаш а, динан белхаш а Дала дӏадаьхна ду, Ӏисан  шариӏат Мухьаммадан ﷺ шариӏатца хийцина ду.
Инжил